open-index/open-wikipedia-markdown huggingface dataset:
Federacija

**Federacija** (ili **savezna država**) je naziv za složenu državu, odnosno političku uniju dviju ili više država koja posjeduje vlastiti međunarodnopravni subjektivitet, a na koje su države-članice prenijele dio svog suvereniteta.

Organizacija i institucije federacije su u pravilu ustanovljene ustavom, a federalna vlast u svom djelovanju, za razliku od vlasti konfederacije, nije odgovorna državama-članicama.

Smatra se da su federacije u svom modernom obliku javile tek u 18. vijeku, pri čemu se kao klasični primjer spominje SAD nakon donošenja Ustava 1787. godine. 

Federalno uređenje se nakon toga obično javlja kod država koje odnosno imaju veliku površinu - pa tako, s izuzetkom NR Kine koja je unitarna država, sve površinom najveće države na svijetu imaju federalno uređenje. Federalno uređenje, mada nešto rjeđe, karakteristika etnički, vjerski i kulturno herterogenih država, pri čemu se kao klasični primjer uzima Švicarska. Federalno uređenje se ponekad može javiti i kod etnički, vjerski i kulturno homogenih država kao što su Austrija i Njemačka.

Federacije obično nastaju direktnim spajanjem prethodno samostalnih država, odnosno evolucijom konfederacije u federaciju. Rjeđe, i to pogotovo u 20. vijeku, federacije mogu nastati od unitarnih država, pri čemu je klasičan primjer Jugoslavija.

U posljednje vrijeme se zbog snažnog regionalizma, odnosno devolucije i stvaranja širokih autonomnih entiteta u nekim zapadnoevropskim državama ponekad briše granica između visokocentralizirane federacije i unitarne države. 

Uz federaciju se vezuje i ideologija koja se naziva federalizam.
Kakanjska (ulica u Beogradu)

**Kakanjska ulica** je ulica koja se nalazi u beogradskoj opštini Rakovica. Dobila je ime po malom srednjobosanskom rudarskom gradiću Kaknju.

## Povezano
* Lista ulica u Beogradu
Nacionalna demokratska partija Njemačke

**Nacionalna demokratska partija Njemačke** (njemački: *Nationaldemokratische Partei Deutschlands*, NPD) je politička stranka u Njemačkoj. Stranka je osnovana 28.11. 1964. kao nasljednik Partije Njemačkog Carstva: (njemački: *Deutsche Reichspartei*, DRP), a od 1996. njen vođa je Udo Voigt. Stranka kao svoje boje koristi crnu, bijelu i crvenu, odnosno zastavu Njemačkog Carstva. Protivnici stranke je pak smatraju smeđom, odnosno povezuju je s neonacističkim organizacijama; njemačke federalne vlasti je smatraju opasnošću za ustavni poredak.

NPD, čije se članstvo procjenjuje na 5000 članova, se zalaže za izlazak Njemačke iz EU i NATO, odnosno povratak njemačke marke kao nacionalne valute, te protjerivanje svih stranaca.

Kao glavno uporište NPD-a se smatra siromašni istok Njemačke, odnosno područje bivšeg DDR-a gdje ima relativno veliki broj pristaša među mladim nezaposlenim stanovnicima. Mada nikada nije uspjela osvojiti više od 5 % glasova na federalnim izborima i tako ući u Bundestag, NPD u posljednje vrijeme postaje sve jača na pokrajinskoj razini. Tako je nakon sporazuma s ekstremno desnom strankom DVU uspjela osvojiti mjesta u pokrajini Saska-Anhalt, a u septembru 2006. ući i u parlament pokrajine Mecklenburg-Zapadna Pomeranija.

Godine 2003. je pokušaj sudske zabrane NPD-a propao kada se ispostavilo da se u njenom vodstvu nalazi agenti-provokatori federalnih službi sigurnosti.
## Vanjske veze

* Službena stranica  (njemački)
* Izvještaj o političkim aktivnostima NPD (njemački)
* Intervju s Udom Voigtom od strane desničarskih simpatizera  (engleski)
Švedska socijaldemokratska partija

**Švedska socijaldemokratska stranka** (švedski jezik: *Sveriges socialdemokratiska arbetareparti*, skraćeno *Socialdemokraterna*; doslovno, "Socijaldemokratska radnička stranka Švedske" i "Socijaldemokrati") je jedna od glavnih političkih stranki u Švedskoj. Osnovana je godine 1888. (Godine 1917. se u stranci dogodio raskol kada su je napustili komunistički i revolucionarno raspoložene pristape kako bi stvorili današnju Lijevu stranku).

Ideologija stranke je socijaldemokracija (a također se spominje i demokratski socijalizam). Glasačka baza se pretežno nalazi u radnicima plavih okovratnika, zaposlenicima u javnom sektoru, nezaposlenima, intelektualcima i imigrantima. Dobar njene snage potječe od snažnih veza s Švedskom konfederacijom sindikata (LO), koja predstavlja oko 90 % švedskog radništva. Stranka je članica Socijalističke internacionale, Partije evropskih socijalista i SAMAKa.

Švedska socijaldemokratska stranka trenutno ima oko 125.000 članova, s oko 2540 teritorijalnih organizacija i 500 organizacija u poduzećima.

Postoji nekoliko organizacija unutar švedskog socijaldemokratskog pokreta: 
* Nacionalna federacija socijaldemokratskih žena Švedske (*S-kvinnor*) koja okuplja žene.
* Švedska socijaldemokratska omladinska liga (*Sveriges Socialdemokratiska Ungdomsförbund* ili *SSU*) koja okuplja omladinu. 
* Socijaldemokratski studenti Švedske (*Socialdemokratiska Studentförbundet*) koje organizira studente na univerzitetima.
* Kršćansko bratstvo (*Broderskap*) koja okuplja socijaldemokratski orijentirane kršćane.

Tradicionalni simbol stranke je crvena ruža, za koju se vjeruje da ju je uveo Fredrik Ström. Izgled ruže se mijenjao kroz godine.

Švedska socijaldemokratska stranka se često naziva jednom od najuspješnijih socijaldemokratskih stranki na svijetu. Od godine 1933. kada je došla na vlast i primijenila socijaldemokratska načela u borbi proti velike ekonomske krize, njene vlade su uspješno iskoristile neutralnost Švedske u drugom svjetskom, a kasnije hladnom ratu kako bi stvorile jedan od najbolje organiziranih i najefikasnijih sistema države blagostanja, a istovremeno omogućile stalan rast švedske ekonomije. Tzv. "švedski model", koji mnogi drže najuspješnijim kompromisom između kapitalizma i socijalizma, je švedskim socijaldemokratima omogućio da ostanu na vlasti više od sedam desetljeća, s izuzetkom perioda 1976-1982 i 1991-94. Međutim, ulazak Švedske u EU i problemi izazvani procesom globalizacije je natjerao švedske socijaldemokrate da u posljednje vrijeme razmišljaju o zaokretu prema neoliberalnoj tržišnoj politici, odnosno ideologiji Trećeg puta.

Na parlamentarnim izborima 17.9. 2006. su švedski socijaldemokrati izgubili vlast.
## Vanjske veze
* Socialdemokraterna (švedski)
Jutarnji TV-magazin

**Jutarnji TV-magazin** ili **jutarnji TV-show** je naziv za vrstu televizijske emisije koja se emitira uživo ujutro ranim danom, obično između 6 i 9 sati, a po svom sadržaju predstavlja kombinaciju informativnog i zabavnog programa. U Britaniji se za ovakvu vrstu emisije koristi izraz **televizija za doručak** (engleski: *breakfast television*).

Jutarnji TV-magazin je namijenjen publici koja se nakon ustajanja sprema za odlazak na posao, odnosno kućanicama. Zbog toga na samom početku dominiraju vijesti i servisne informacije, da bi kasnije počeli dominirati nešto ležerniji sadržaji kao što su vježbe, glazbeni brojevi ili intervjui s poznatim ličnostima.

Jedna od najstarijih emisija takve vrste je The Today Show, koji se na američkoj TV-mreži NBC emitira od 1952. godine.

Na prostoru bivše Jugoslavije klasični primjer takve vrste emisije je *[[Dobro jutro, Hrvatska]]*, koja se emitira na Hrvatskoj radioteleviziji od početka 1990-ih. Najstariji primjer sa prostora bivše Jugoslavije i u čitavoj istočnoj Europi je *[[Jutarnji program]]* RTS-a koji se emitira kontinuirano od 1986. godine, svega nekoliko godina nakon upliva Britanije i Francuske kao pionira ovog polja televizijskih vijesti u Europi.

## Povezano
* Infotainment

## Vanjske veze
* Breakfast TV Site
Stranka umjerenih

**Stranka umjerene koalicije** (švedski: *Moderata samlingspartiet*, skraćeno *Moderaterna*, "Umjereni") je liberalna konzervativna stranka u Švedskoj. Nalazi se u članstvu Međunarodne demokratske unije i Evropske narodne partije.

Formirana je godine 1904. pod nazivom **Opća izborna unija** kako bi okupljala dotada međusobno nepovezane konzervativne zastupnike u švedskom Riksdagu, odnosno suprotstavila se jačanju socijalista i liberala u Švedskoj.

Stranka je 1934. godine bila prisiljena prepustiti vlast Švedskoj socijaldemokratskoj stranci te skoro četiri desetljeća ostala u opoziciji, s izuzetkom perioda drugog svjetskog rata kada je sa socijaldemokratima pod nazivom **Nacionalna unija desnice** činila koalicinu vladu.

Godine 1952. je stranka promijenila ime u **Desna stranka**, a kao svojevrsnu reakciju na burne studentske proteste 1968. godine u današnje ime, nastojeći se predstaviti kao stranka zakona i reda. Međutim, birače je počela privlačiti tek kada je 1970-ih počela skretati prema centru, odnosno prihvaćati određena liberalna načela, pogotovo u društvenim pitanjima. Taj je zaokret urodio plodom, te su Umjereni došli na vlast 1976. godine, te je očuvali do 1982. godine. Nakon toga su ih ponovno zamijenili socijaldemokrati, da bi od 1991. do 1994. godine opet bili na vlasti pod vodstvom Carla Bildta.

Iako je sama stranka nastavila rasti, njeni koalicioni partneri nisu, pa je od 1994. godine bila u opoziciji. Godine 2003. je dobila novog vođu u Fredriku Reinfeldtu koji je počeo uspješno koristiti korupcijske skandale vezane uz švedske socijaldemokrate, te se biračima predstaviti kao demokratska alternativa.

Na izborima 17.9. 2006. su Umjereni, u koaliciji Savez za Švedsku koju još čine Liberalna narodna stranka, Demokršćani i Stranka centra, uspjeli odnijeti prevagu nad lijevom koalicijom koju vode socijaldemokrati.

## Vanjske veze
* Moderata samlingspartiet (švedski)
* The Swedish Parliament: The Moderate Party
Nova TV

**Nova TV** je hrvatska komercijalna televizijska postaja, trenutno u 100 postotnom vlasništvu **CME Grupe**.

Program je počela emitirati 28. svibnja 2000. kao prva hrvatska komercijalna televizija s nacionalnom koncesijom i ubrzo postala vrlo popularna među gledateljima. Najpoznatija je po svom informativnoj emisiji **Dnevnik Nove TV** i reality showovima od kojih je najpopularniji bio Story SuperNova Music Talents, a uskoro je uslijedio Hrvatski Idol. Program Nove TV se prvenstveno sastoji od različitih televizijskih serija i emisija, kao i crtića, filmova i dnevnih vijesti. Na Novoj TV se prikazuju hrvatske humorističke serije: "Naša mala klinika" i "Bumerang". Također, prikazuju se novije popularne američke serije kao Izgubljeni (Lost), Kućanice (Desperate Housewives), Medij (Medium) itd. Nova TV emitirala je i američku dnevnu sapunicu Strasti (Passions). Prijenosi sportskih događaja su također povremeno dio njezina programa. Signal Nove TV obuhvaća oko 90% teritorija države.

Godine 2004. Nova TV je promijenila vlasnika (dosadašnjeg Ćaletu) za Ronalda Laudera (CME).
Nova TV 10. listopada 2005. počela je emitirati vlastiti **Dnevnik**.

Na Novoj TV su radile i još rade neke TV ličnosti: Oliver Mlakar, Siniša Svilan, Petar Vlahov, Andrija Jarak, Alka Vuica, Željko Rogošić, Vinko Štefanec, Saša Kopljar, Mirjana Hrga, Petar Pereža, Romina Knežić, Marija Miholjek, Saša Lugonjić, Željko Vela, Ana-Marija Vuković, Mislav Bago, Ivana Paradžiković, Stipe Sladoljev, Danka Derifaj, Milan Stjelja, Arijana Čulina, Ivana Nanut, Domagoj Mikić, Valentina Baus, Sofija Preljvukić, Marko Šepat, Ana Vela, Vjekoslav Đaić, Monika Kravić, Ivan Forjan, Vlado Boban, Ivana Petrović, Edi Kiseljak, Darijo Brzoja, Ivan Čorkalo, Mato Barišić, Sanja Jurišić, Paula Klaić Saulačić, Danijela Demarin Hasanović, Sabina Tandara Knezović, Dino Goleš, Mirna Berend itd.

2017. je objavljeno kako je CME Group svoja poduzeća u Hrvatskoj i Sloveniji, koja uključuju i Novu TV, prodala medijskoj kući United Group.
Televizijski dnevnik

U televizijskom smislu, **televizijski dnevnik** (skraćeno: **TV dnevnik**) je polisemna odrednica, koja najpre označava centralnu informativnu emisiju emitovanu na jugoslovenskim televizijama u doba SFRJ. Nakon praspada SFRJ, novonastale države, i samim tim nacionalne televizijske kuće, zadržavaju ovaj relativno kultni naziv za svoju centralnu informativnu emisiju.

Dnevnik je informativna emisija kolažnog karaktera, sačinjena iz snimljenih reportaža, izveštaja, analiza, intervjua i priloga različitih tema, koji se smenjuju sa živim segmentima – najave iz studija, živa uključenja. Tok i minutaža emisije su tradicionalno određeni – emisija obuhvata preglede vesti prema sledećem redosledu: vest dana, ostale najvažnije vesti, domaće vesti, društvo i ekonomija, vesti iz sveta, vesti iz kulture i umetnosti, sportski blok i vremenska prognoza. Prema novijim pristupima, dnevnik je omeđen dvema najavama vesti dana.

## Povezano
* Televizijske vijesti
* Dnevnik RTS
* Dnevnik HRT
Analiza

**Analiza** (grčki **ανάλυση**, iz starogrčkog glagola *ἀναλύειν, analyein – rastvoriti*, *hrv.* raščlamba) je proces "rastvaranja" koncepta, propozicije, misli, lingvističkog sistema, kao i bilo koje postavke, na "krajnje" ili jednostavnije sastavne delove.

Zavisno od naučne grane se primenjuju različite analitičke metode..

Hemijska analiza, se recimo bavi, identifikovanjem hemijskih elemenata ili rastvora hemijskim ili fizičkim metodama. Pri tome se razlikuju kvalitativna ("Koji hemijski elementi?") i kvantitativna analiza ("Koliko ima određenog hemijskog elementa?").

Većina naučnih grana (npr. socijalne i ekonomske nauke, informatika, itd.) za analizu primenjuju određene statističke alate. Analiza podataka odgovara fazi identifikacije i interpretacije sakupljenih podataka. Cilj takve analize je obično utvrđivanje određenog stanja i ispitivanje uzroka koji su do tog stanja doveli.

Analitička faza je potreban korak pri rešavanju problema ili poboljšavanju situacije.

Jedan od problema analitičkog pristupa u naukama kao i u filozofiji, je taj što on podrazumeva da se samom analizom stanje stvari koje se analiziraju ne menja. Sa ovim problemom se češće može susresti u logici i filozofiji nego u empirijskim naukama, ali i u naučnoj praksi se javlja, kao na primer u kvantnoj fizici.

Mnogi filozofi osporavaju univerzalnu mogućnost primene analize jer, po njima, njena doslovna upotreba pri pokušaju rešavanja većine filozofskih problema dovodi do apsurda. Ovi filozofi su uglavnom pripadnici pravaca direktno suprotstavljenih analitičkoj filozofiji.

## Povezano
* Hemijska analiza
* Matematička analiza
* Muzička analiza
* Psihoanaliza
* Jezička analiza
* Realna analiza
* Harmonijska analiza
* Kompleksna analiza
* Funkcionalna analiza
* Spektralna analiza
Analitička filozofija

**Analitička filozofija** je skup različitih metodologija i filozofskih tendencija. Nije teško identifikovati analitičke filozofe, ali nije lako utvrditi kriterijume koji su doveli do tog zaključka. Analitička filozofija je ponekad dobijala etikete tipa Oksfordska filozofija, ili lingvistička filozofija, ali takve etikete su prilično nerazumljive. Analitička filozofija nije izričito filozofska škola, pa ni doktrina, pa čak ni skup jasno definisanih propozicija. Analitički filozofi su u velikoj mjeri, iako ne u potpunosti, akademici sa engleskog govornog područja, koji upućuju svoja djela i spise, prvashodno, filozofima engleskog govornog područja. 

Savremeni analitički filozofi su uglavnom intelektualni nasljednici Rasela, Mura i Vitgenštejna, grupe filozofa, koji su se svjesno bavili ”filozofskom analizom”, početkom XX vijeka. Analiza, onako kako su je shvatali Rasel i Mur, se ne bavi jezikom ”per se", nego konceptima i propozicijama. S njihove tačke gledišta, analiza je instrument od vitalnog značaja, za razotkrivanje strukture svijeta. Vitgenštejn, u djelu *[[Logičko filozofska rasprava|Tractatus Logico-Philosophicus]] (1921)*, je indirektno tvrdio, da struktura jezika razotkriva strukturu svijeta; po njemu svaki značajan jezički izraz se može razložiti na atomske sastojke, koji u svom krajnjem obliku predstavljaju pročišćene sastojke stvarnosti. U svom kasnijem djelu, Vitgenštejn je odbacio ovu ”traktanijansku” viziju, koja je uprkos tome imala značajan uticaj na Bečki Krug, dvadesetih godina, kao i na kasniji razvoj logičkog pozitivizma, tridesetih i četrdesetih godina XX vijeka. 

Karnap i Ajer, obojica predstavnici pozitivizma, bili su stava da zadatak filozofije nije razotkrivanje eluzivnih metafizičkih istina, nego analiza naučnih hipoteza i teorija.
Grupe afiniteta

**Grupe afiniteta** (en. affinity - srodnost) su male grupe aktivista, obično između 3 i 20, koji zajedno vrše neku direktnu akciju.

Grupe afiniteta su naročito popularan koncept u savremenoj anarhističkoj teoriji i praksi. One se obično javljaju tokom masovnih akcija ili demonstracija, kada se grupe pojedinaca privremeno udružuju i preuzimaju na sebe određen posao u kom su dobri. Dobrovoljno pripremanje hrane na masovnim okupljanjima je primer grupe afiniteta.

Grupa afiniteta funkcioniše kao privremeni kolektiv, a srodnost je najčešće bazirana na težnji ka zajedničkom cilju, ali može biti bazirana i na zajedničkim idejama oko toga koje metode koristiti. Grupa se često sastoje od ljudi koji se već poznaju, ali to nije uvek slučaj, mogu se formirati i spontano.

Primeri nekih grupa afiniteta na demonstracijama su: 
* Grupa za prvu pomoć - ovo je grupa ljudi koji imaju ulogu medicinskog osoblja za pomoć učesnicima demonstracija ili akcija.
* Grupa pravnih posmatrača - vrši posmatranje i u slučaju potrebe prijavljuje nedolično ponašanje policije tokom demonstracija i beleže šta se dešava i koji su policajci prekoračili svoja ovlaštenja.
* Grupa za podršku zatvorenika - radi uglavnom u zaleđini, prikuplja informacije o ljudima koji su uhapšeni i o situacijama u kojima je došlo do hapšenja. Grupa za podršku zatvorenika tesno sarađuje sa grupom posmatrača, snabdeva aktiviste informacijama, kontaktira sa advokatima, i osigurava dobru komunikaciju između zatvorenika i spoljnog sveta.
* Grupa za maršrutu - tokom demonstracija dobro je imati tim koji se brine za to da svi idu istom rutom.
* Grupa za zaštitu - za nelegalne akcije dobro je imati grupu ljudi koji vode računa o samoj zaštiti učesnika. Pod ovim se može podrazumevati npr. formiranje fizičkog zida između aktivista i policije, ili sprečavanje hapšenja.
* Grupa za propagandu - deljenjem letaka, nošenjem zastava itd. 
* Grupa za akcije - ovo može biti bilo šta, od lepljenja plakata do “proleterske kupovine” tj. krađe po supermarketima.

## Povezano
* Afinitet (sociologija)

## Vanjske veze
* Affinity Groups
RTL (Hrvatska)

**RTL Televizija** je hrvatska komercijalna televizijska postaja u 65.5 postotnom vlasništvu RTL Grupe.

Program je počela emitirati 30. 4. 2004. kao druga hrvatska komercijalna televizija s nacionalnom koncesijom, nakon Nove TV, i ubrzo je postala vrlo popularna među gledateljima. Najpoznatija je po svom talk showu *Sanja* i reality showovima od kojih je najpopularniji bio *Big Brother*. Program RTL Televizije se prvenstveno sastoji od različitih televizijskih serija i emisija, kao i crtića, filmova i dnevnih vijesti. Prijenosi sportskih događaja su također povremeno dio njezina programa. Njezin signal obuhvaća oko 95% teritorija države.
## Trenutni djelatnici
Među najpoznatijim ličnostima i voditeljima RTL Televezije su Antonija Blaće, Tomislav Jelinčić, Zoran Šprajc, i Ivan Vrdoljak.

## Reference

## Vanjske veze

* RTL Televizija
Zapadni raskol

**Zapadna šizma** ili **Papska šizma ** (1378-1417) je podela koja je nastala u katoličkoj crkvi 1378. Podjela je razrješena Koncilom u Konstanzu - 1417.

### Kardinali pod pritiskom rulje biraju Talijana za papu
Šizma je nastala zbog povratka papa iz Avignona u Rim. Grgur XI. je okončao Avinjonsko papstvo povratkom u Rim 1378.
Kad je Grgur XI umro okupljeni kardinali održavaju konklavu i biraju novog papu. Građani Rima su se pobunili, jer su se bojali da će kardinali izabrati Francuza za papu. Većina kardinala su bili Francuzi, jer su period prije toga većina papa bili Francuzi. Zbog tog pod pritiskom rulje kardinali biraju 1378. Talijana Urbana VI.

### Kardinali biraju novog papu Francuza
Kako se novi papa zamjerio kardinalima, oni su svoj Ekumenski koncil preselili iz Rima u Fondi, gde su 20. septembra 1378. izabiru rivalskog Antipapu Klementa VII, koji se ponovno seli u Avignon.

### Raskol, dio katoličkih država podržava jednog, a dio drugog papu
Katolička crkva se našla u velikim nevoljama. Dotad su postojali antipape, tj pape izabrane rivalskim frakcijama. Sada su prvi put obojica papa izabrani od legitimnih lidera crkve, tj od kardinala. Vladari po Evropi su trebali odabrati kojega papu da podržavaju.
Avinjonskog papu su podržali: Francuska, Aragon, Kastilja, Cipar, Burgundija, Grofovija Savoja, Napuljsko Kraljevstvo i Kraljevina Škotska.
Rimskog papu su podržali: Danska, Kraljevina Engleska, Flandrija, Sveto Rimsko Carstvo, Mađarska, , Irska, Norveška, Poljska i Švedska i grofovije po Sjevernoj Italiji

Nacionalne i frakcijske podjele pomogle su da šizma preživi početne pape koji su započeli sa šizmom. Održavala su se dva sjedišta katoličke crkve, jedno u Rimu, a drugo u Avignonu.

### Sabori u Pisi i [[Konstanz]]u
Održan je crkveni Koncil u Pisi 1408. sa namjerom da se riješi spor, pa oni izabiru trećeg papu, antipapu Aleksandra V. Njega nasleđuje antipapa Ivan XXIII.

Konačno su na Koncilu u Konstanzu 1417. Ivan XXIII i Benedikt XIII svrgnuti, a Grgur XII. je podnio ostavku, tako da je izabran zajednički - jedinstveni novi papa Martin V. i time je okončana zapadna šizma. Na taj način je linija papa iz Rima priznata kao legitimna linija. Otada je proglašeno da Ekumenski koncil ne može smjeniti papu. Izbor pape može poništiti jedino sam papa.
## Povezano
* Avinjonsko papstvo
* papa
Magyar Televízió

**Magyar Televízió** **(MTV)** je naziv za državnu televizijsku kuću u Mađarskoj.

S emitiranjem je započela 1.5. 1957., a dvije godine kasnije je već imala 50.000 pretplatnika s TV-prijemnicima. S vremenom se etablirala kao jedna od najpopularnijih TV-stanica u nekadašnjem Istočnom bloku.

Nakon dolaska demokracije i pojave privatnih TV-stanica je počela gubiti publiku. Godine 2001. je vlada odlučila ukinuti obaveznu TV-pretplatu, te se danas financira neposredno iz budžeta, odnosno preko reklama.

Rano ujutro 19.9. 2006. zgrada Mađarske televizije je napadanuta i demolirana od strane demonstranata, koji su zahtijevali ostavku premijera Ferenca Gyurcsanyja.

## Vanjske veze
* MTV Online (mađarski)
Ferenc Gyurcsany

**** ili **Ferenc Đurčanj** (izgovoreno ) (4.6. 1961.-) je bivši premijer Mađarske. Na taj položaj je nominiran 25.8. 2004. od strane svoje stranke, Mađarske socijalističke partije (MSZP), nakon što je Péter Medgyessy podnio ostavku zbog sukoba s koalicijskim partnerom. Gyurcsány je za premijera izabran 29.9. 2004. u parlamentu (s 197 glasova *za* i 12 *protiv*, dok najjača opozicijska stranka u Parlamentu nije glasala). Svoju je koaliciju vodio do pobjede na parlamentarnim izborima 2006. godine, osiguravši tako još jedan premijerski mandat.

Nedugo nakon izbora, 26.5. 2006. održao je sastanak s vodećim zastupnicima svoje stranke u kome je ustvrdio da se Mađarska nalazi u teškom položaju, te da je njegova vlada bila prisiljena lagati o pravom stanju ekonomije kako bi dobila izbore. Audio-snimak govora je 7.9. 2006. stigao do mađarske javnosti, a premijer je potvrdio njegovu autentičnost na svom blogu. To priznanje je izazvalo veliko nezadovoljstvo u javnosti, zahtjeve za ostavkom i demonstracije tokom kojih je zapaljena i demolirana zgrada državne televizije u Budimpešti.

Suočen s posljedicama teške ekonomske krize i rekordnom nepopularnošću, Gyurcsany je 21. marta 2009. objavio kako će napustiti mjesto premijera, a 28. marta je podnio ostavku i na mjesto predsjednika MSZP. Dana 14. aprila ga je nakon izglasavanja konstruktivnog nepovjerenja u parlamentu zamijenio Gordon Bajnai.

Gyurcsany je odrastao u katoličkoj porodici, te je razmišljao o tome da postane svećenik, ali se umjesto toga odlučio za karijeru u komunističkoj omladinskoj organizaciji KISZ, koju je napustio nakon prvih demokratskih izbora 1990. godine. Nakon toga se bavio biznisom i postao 50. najbogatiji čovjek u Mađarskoj. Godine 2002. je postao savjetnik premijera, a u januaru 2004. predsjendik stranke MSP.

Gyurcsany je oženjen za Klaru Dobrév profesoricu prava na budimpeštanskom univerzitetu, i s njome ima dvoje djece, isto kao i dvoje djece iz prethodnog braka.

## Vanjske veze

* The Official Website of the Prime Minister of Hungary (only a few facts in English yet)
* Hungarian PM appears on Internet as Hugh Grant 
* The blog of Ferenc Gyurcsány 
* His biography 
* The 100 richest people in Hungary, 2002., origo.hu. (Original URL )
Natali Dizdar

**Natali Dizdar** (27. kolovoza 1984 - ), poznata i kao **Natalie Dizdar**, hrvatska je pjevačica pop izričaja, poznata po hitovima *Ne daj* i *Gazio si me*.

## Biografija
Prvo pojavljivanje u javnosti Natali je ostvarila krajem 2003. u popularnom reality showu *[[Story Supernova Music Talents]]* televizijske kuće Nova TV, gdje biva zapažena zbog snažnog vokala i završava u finalu, kao trećeplasirana iza Rafaela Dropulića - Rafe i Saše Lozara.

Nakon toga, nastupila je duža stanka za Natalie, tijekom koje je pomno biran materijal za njen debitantski album, a u ljeto 2004. izlazi i prvi njen službeni singl, *Ne daj*, koji odmah uspijeva osvojiti gotovo sve top-ljestvice, kako mainstream, tako i alternativne, te biva nagrađen Zlatnom kooglom za pjesmu godine, nagradom HR Top 20 za najbolje plasiranu pjesmu na top-ljestvicama tijekom godine, kao i trima nominacijama i osvojenim Porinom za najboljeg debitanta. *Ne daj* se smatra najuspješnijim domaćim singlom 2004. godine.

Nakon još jednog vrlo uspješnog singla, u svibnju 2005. izlazi i dugo očekivani album *[[Natali Dizdar (album)|Natali Dizdar]] za Croatia Records*, koji osvaja kritiku i uskoro dostiže srebrnu nakladu. Krajem 2005., album je uvršten na popis deset najboljih domaćih albuma godine po izboru glazbenih kritičara Jutarnjeg lista, a prima i čak osam nominacija za Porin 2006.

Trenutno, Natali je aktivna što se glazbene karijere tiče, promovirajući album i prateći singl *Zamjenit ću te gorim*.

## Diskografija
### Albumi
* *[[Natali Dizdar (album)|Natali Dizdar]]* (2005.)

### Singlovi
* *Ne daj* (tekst) (2004.)
* *Gazio si me* (2005.)
* *Svaki put* (2005.)
* *Zamjenit ću te gorim* (2005.)
* *Istina* (2006.)

## Vanjske veze
* Službene stranice 
* Neslužbene obožavateljske stranica
Kurukshetra rat

**Kurukshetra rat** čini bitni dio indijskog epa *[[Mahabharata]]*. Prema *Mahabharati*, dinastijski sukob između bratskih klanova Kaurava i Pandavaza prijestolje Hastinapure je rezultiro u bitci u kojoj je veliki broj drevnih kraljevstava sudjelovao na strani jednog od dva suprostavljena klana. Lokacija bitke bila je Kurukshetra u modernoj državi Haryana u Indiji. Postoje pokušaji da se bitka datira na temeljeu različitih astronomskih i drugih podataka iz *Mahabharate*. Prema nekim od tih teorija Kurukshetra rat se dogodio godine 3067. pne. 

*Mahabharata* tvrdi da je rat trajao osamnaest dana tokom kojih su se ogromne vojske iz svih krajeva drevne Indije borile na strani dva suparnička klana. Važnost tog događaja se ogleda u činjenici da je kazivanje o ovom ratu koji je trajao osamnaest dana sadrži četvrtinu sadržaja knjige, dok su ostali događaji tek ovlaš spomenuti iako traju stotinama godinama. 

Većina kazivanja opisuje pojedinačne bitke i različite heroje obiju strana, smrti na bojnom polju mnogih junaka, kao i bojne poretke koje su svakog dana koristile obje vojske, ratnu diplomaciju, sastanke i razgovore među junacima i komandantima prije početka rata svakog dana, koje se oružje koristi itd. Poglavlja (*Parve*) koje se tiču rata, od poglavlja šestog do desetog, se smatraju najstarijim u cijeloj *Mahabharati*. *[[Bhagavad Gita]]*, sveti tekst hindu filozofije, se smatra kasnijim dodatkom *Mahabharati* te sadrži razgovor između Pandave Arjune i Krishne o Arjuninom oklijevanju da se bori protiv članova svoje porodice.
Spoiler

**Spoiler** je izraz koji označava opis zapleta, radnje odnosno raspleta nekog književnog djela, filma, TV-serije ili video-igre čije prerano otkrivanje smanjuje ili potpuno oduzima svaki eventualni užitak neupućenom čitatelju, gledatelju ili igraču.

U srpskohrvatski i druge jezike ušao iz engleskog jezika, odnosno iz glagola *to spoil* (*pokvariti*).

Klasičan primjer spoilera jest sažetak kriminalističkog romana Agathe Christie u kojem se iznosi identitet ubojice - podatak kojeg bi čitatelj romana trebao saznati tek na kraju. Nakon što je izložen takvom spoileru, čitatelj gubi interes za roman, s obzirom da se radnja obično svodi isključivo na otkrivanje podatka kojeg on već zna.

Spoileri su pogotovo dobili na važnosti posljednjih godina i desetljeća zahvaljujući razvoju masovnih medija, odnosno Interneta. Oni su omogućili da i najsitniji detalji o nekom književnom djelu, video-igri ili filmu gotovo momentalno postanu dostupni širom svijeta, što zna predstavljati problem potencijalnim konzumentima koji su tim informacijama izloženi prije nego što im je dostupno samo djelo.

Jedan od takvih primjera jesu popularne TV-serije koje svoju premijeru imaju u SAD, a u Evropi i drugim dijelovima svijeta se emitiraju s nekoliko mjeseci ili godina zadrške.

Nastojanje da se izbjegnu spoileri je na Usenet grupama, internetskim forumima i blogovima dovelo do konvencija što je korištenje posebnih upozorenja o spoileru, nakon kojih slijedi spoiler-razmaka od 25 redaka ili jednostavna ROT13 šifra. Filmski i drugi kritičari su, pak, već ranije koristili slična upozorenja prilikom pisanja i objavljivanja recenzija.

S druge strane, postoji mišljenje kako bi nastojanje da se izbjegnu spoileri predstavljalo ograničenje slobode izražavanja. Također se navodi kako kod nekih umjetničkih i drugih djela koje predstavljaju dio opće kulture, kao što je npr. Biblija, nema smisla koristiti pravila o spoileru.

Kontroverze oko pitanja spoilera postoje i u samoj vikipedijskoj zajednici, gdje trenutno ne postoji konsenzus oko eventualnog korištenja ili opravdanosti posebnih spoiler upozorenja.

## Vanjske veze
* http://www.theplotspoiler.com 
* Amuse Yourself!'s collection of movie spoilers 
* http://www.spoilsport.info 
* StillSpoiled  - Tv Spoilers
* Moviecheat 
* Moviepooper
* Ruined Endings
* Movie stories scene-by-scene - The Movie Spoiler
* StarWars Spoiler a collection of spoiler content on Star Wars
* What now-infamous spoiler shouldn´t be considered a spoiler anymore? (2003 Internet Movie Database poll)
Usenet

**Usenet** (za koji se također koriste izrazi kao što su: interesne grupe, mrežne novine, usenet konferencije) je podmreža na Internetu koja se bazira na NNTP protokolu a čine je serveri namjenjeni primanju, slanju i razmjenjivanju članaka (eng. articles, posts).

Poslužitelji akumuliraju poruke koje su jedno vrijeme od svoga dolaska na server (to vrijeme ovisi od servera) dostupne svima koji ih žele čitati. Poruke se mogu slati na server, čitati sa servera i brisati (mada se ovo zadnje radi rijetko).

Grupe se dijele na općenite hijerarhije kako bi se olakšalo traženje pojedine grupe, a po vrsti članaka koje se u njih šalju razlikujemo binaries grupe za multimedijalne sadržaje i obične grupe za tekstualne sadržaje.

Na taj način se razvijaju rasprave u kojima sudjeluju razni ljudi, koji se obično međusobno ne poznaju i koji iznose različita mišljenja.

Usenet je zbog svoje decentraliziranosti i time nepraktičnošću cenzure idealan medij za rasprave, razmjenu informacija i slično.

Kako je Usenet vrlo slabo cenzurirana mreža (postoje službe koje se brinu za podobnost sadržaja na Usenetu, ali vrlo rijetko reagiraju), na njoj se javljaju svi oblici demokracije i anarhije (naime, pozitivni i negativni). Sudionici rasprava iznose svoja stajališta, brane ih, te pokušavaju srušiti suprotna mišljenja koristeći, ali i zlorabeći tu demokraciju. Tako da se na Usenetu mogu pronaći poučni sadržaji, ali isto tako i sadržaji koji mogu vrijeđati nekoga. Usenet je dobro mjesto ako vam neka informacija treba u roku većem od 6 sati. Na Usenetu se skupljaju ljudi raznih profila i zanimanja, tako da je vjerojatno da će se naći netko tko će znati i htjeti odgovoriti na vaše pitanje (kakvo god ono bilo).

## Vanjske veze
* Google Group Search 
* http://www.moravek.org/newusers/faq.htm
ROT13

**ROT13** je način kodiranja teksta uobičajen na Usenetu, kojim se svako slovo (engleskog) pisma zamjenjuje slovom 13 mjesta dalje.
Vrlo posebna epizoda

**Vrlo posebna epizoda** (engleski: *Very special episode*) je izraz koji se u SAD koristi za epizodu neke televizijske serije - najčešće sitcoma, a rjeđe dramske serije - koja odstupa od svoje redovne teme, odnosno tona kako bi na ozbiljan način publici skrenula pažnju na neki važan društveni problem ili kontroverzno pitanje.

Izraz su 1980-ih počele koristiti same TV-mreže kako bi na takve epizode skrenule pažnju publike. Kasnije su ga počeli koristiti televizijski kritičari i fanovi serija, najčešće mu dajući pejorativan predznak. Razlog za to je bio najčešće u dramaturški neopravdanoj ili neuvjerljivoj promjeni zapleta ili karaktera likova, odnosno neadekvatnosti TV-serija kojima je glavna svrha zabava gledatelja da služe kao medij za političku propovijed. Početkom 1990-ih su takve epizode imale svoj vrhunac, da bi s vremenom počele nestajati s ekrana.

## Povezano

* Preskakanje ajkule

## Vanjske veze
* Jump the Shark's Very Special Episode section
* Television Without Pity
Preskakanje ajkule

**Preskakanje ajkule** ili **preskakanje morskog psa** (engleski: *Jumping the shark*) je izraz koji koriste televizijski kritičari, kao i fanovi popularnih televizijskih serija kako bi označili scenu, epizodu ili element zapleta neke popularne i kvalitetne TV-serije (sitcoma ili dramske serije) koja je ubačena kako bi joj se na umjetan, neuvjerljiv ili dramtaturški neopravdani način produžilo trajanje, najčešće bez uspjeha. Izraz također označava prekretnicu nakon koje i najzagriženijim fanovima postaje jasno da je njihova omiljena serija zastranila, odnosno da su njeni autori izgubili kreativnost te da joj slijedi prestanak snimanja.

Izraz svoje porijeklo vuče od scene u popularnom sitcomu *[[Sretni dani]]* premijerno emitiranoj 20.11. 1977. u kojoj se glavni junak Fonzie skija na vodi te doslovno preskače morskog psa koji mu se našao na putu.

Iako se ta scena često koristila kao metafora, ona je u širu upotrebu tek kada je TV-kritičar Jon Hein po njoj nazvao istoimenu web-stranicu www.jumptheshark.com posvećenu negativnim prekretnicama popularnih TV-serija.

Kasnije se izraz počeo koristiti i za djela u drugim medijima koje su postale žrtvom sličnog fenomena.

## Povezano

* Vrlo posebna epizoda

## Vanjske veze
* Video clip of the scene in "Hollywood" where Fonzie jumps the shark
* jumptheshark.com A list of shows and movies that have "jumped the shark."
Televizijski film

**Televizijski film** (skraćeno: **TV-film**; takođe: **telefilm**) je izraz koji se koristi za svaki onaj igrani film koji je napravljen u svrhu premijernog prikazivanja na nekoj TV-stanici ili TV-mreži.

Televizijski filmovi su evoluirali od televizijskih drama koje su u prvim desetljećima postojanja televizije emitirale uživo iz televizijskih studija, da bi ih kasnije zamijenili TV-drame snimljene na magnetoskopsku, odnosno filmsku vrpcu. Izraz TV-film se počeo koristiti u SAD 1960-ih zahvaljujući TV-mrežama koje su takva ostvarenja reklamirala kao filmove slične onima koje su se mogli gledati u kino-dvoranama.

Usprkos toga, TV-filmovi su u odnosu na obične igrane filmove bili dugo vremena inferiorni po pitanju formata slike (ograničene na razmjer 4:3), budžeta, kao i sadržaja (u pravilu daleko manje količine seksa, nasilja i svake scene koja se smatrala previše uznemirujućom ili kontroverznom). Drugi ozbiljan nedostatak TV-filmova je bila dramaturška struktura podređena potrebi da se u film ubaci što je moguće više pauza za reklame.

Međutim, mnogi od njih su služili za obuku budućih velikih glumačkih i drugih talenata, a nekada po svojoj kvaliteti i bili ravni ili čak superiorniji kino-filmovima. Od takvih primjera je najpoznatiji *[[Duel (film, 1971)|Dvoboj]]* Stevena Spielberga, koji je nakon premijere na američkoj televiziji 1970-ih bio distribuiran u evropskim i svjetskim kinima.

1980-ih s razvitkom kablovske i satelitske televizije, odnosno televizijskih stanica specijaliziranih za filmski program (od kojih je najpoznatiji primjer HBO) se počinju stvarati posebni televizijski filmovi neopterećeni reklamama i uobičajenim cenzorskim standardima. 

## Povezano
* Direct-to-video
Puč

**Puč** ili **državni udar** je naziv za protuustavnu i protuzakonitu smjenu nositelja vlasti u nekoj državi, koja se od revolucije razlikuje po tome što je vrše dijelovi izvršne vlasti ili državne uprave - najčešće vojska - a ne obični građani.

Marksistička teorija tvrdi da se puč od revolucije razlikuje i po tome što za cilj nema radikalnu izmjenu političkog uređenja, nego isključivo preraspodjelu vlasti unutar već postojećeg političkog sistema. S druge strane, praksa, pogotovo u 20. vijeku, pokazuje kako su pučevi često bili institucionalna uvertira u procese koji se po svojim efektima mogu uspoređivati s revolucijama.

Naziv državni udar dolazi iz francuskog jezika odnosno izraza **coup d'état**, dok se izraz puč počeo koristiti u njemačkom jeziku u 19. vijeku zajedno s izraz *Staatssreich*. Izraz puč se, s druge strane, ima malo širu primjenu te se koristi za nasilno ili protuzakonito svrgavanje vođa u društvenim grupama koje ne moraju biti države. Tako se koriste izrazi kao što su **obiteljski puč** ili **stranački puč**.

## Literatura
* Edward Luttwak, *Coup d'état: A practical handbook*, Harvard University Press, 1969, 1980. .
* Curzio Malaparte, *Technique du Coup d'État* (Published in French), Paris, 1931.
* D. J. Goodspeed, *Six Coups d'État*, Viking Press inc., New-York, 1962.

## Povezano
* Vojni puč 27. marta 1941.
Kaurava

Izraz **Kaurava** potječe iz sanskrit i označava potomka Kurua, legendarnog kralja koji je predak mnogih likova u Mahabharati.

Izraz korišten u Mahabharati ima dva značenja;

1. u širem značenju on predstavlja sve potomke Kurua. To uključuje i braću Pandava, pa se to značenje koristi i u Mahabharati, pogotovo u ranijim dijelovima.

2. češće i uže značenje je ono koje prestavlja stariju lozu potomaka kralja Kurua. To ga ogrnaičava na djecu kralja Dhritarashastre, s obzirom da je njegova loza starija među potomcima Kurua. Ono isključuje djecu mlađeg brata brother Pandua, koji je osnovao vlastitu lozu Pandave.

Ostatak članka se bavi s Kauravama u užem smislu, odnosno djeci Dhritarashtre i kraljice Gandhari. Kada se ona spominju, ponekad koristi još uži termin - , izvedenica  (Dhritarashtre).

Prema standardnim tekstovimna, Gandhari je htjela stotinu sinova, te joj je Vyasa udijelio tu blagodat. Zatrudnjela je, ali nije rodila dvije godine, sve dok iz nje nije izašao komad mesa. Vyasa je taj komad mesa izrezao na stotinu i jedan komad, i iz njih se s vremenom izrasli stotinu dječaka i jedna djevojčica.

Priču valja tumačiti u svjetlu spora oko nasljedstva kraljevskog prijestolja. Ona tvrdi da se Duryodhana, najstariji sin Dhritarashtre, kasno radio, usprkos očevog ranijeg braka. To ide u prilog u njegovom rođaku Yudhisthitri kada bude tražio prijestolje, jer je on najstariji iz svoje generacije.

Iako su svih stotinu sinova poznati po imenu, samo prvih nekoliko se obično spominje u Mahabharati. Prvih pet su;
* Duryodhana
* Dushasana
* Dussala
* Jalagandha
* Sama

Ostali imenovani sinovi su Vikarna, Durmukha i Chitra.

Sinovi Kaurava su se borili u Velikom ratu. Duryodhana je imao 29 sinova, od kojih je malo preživjelo. Nakon smrti Dushasana, drugog kaurave, Purujit je postao Kaurava Yuvaraja. Nakon njegove smrti, Sudarsha je postao Yuvaraj. Nakon što su svi poraženi, Ashwathhama je okrunio Durmukhu, najmlađeg sina Duryodhane, za kralja i nastavio borbu. Odselili su na zapad i osnovali pleme Kathi koje danas živi u Kathiawaru, u Gujaratu.

Kći je dobila ime Dushala.

Svi muški Kaurave su ubijeni u velikoj bitci kod Kurukshetre.

## Povezano
* Kurui
Krišna

**Krišna** ili **Kršna** (sanskrt Kṛṣṇa, कृष्ण na Devanagariju, ** na IAST-u), je prema raznim hindu tradicijima osmi avatar Vishnua. U Bhagavad Giti (e.g., 10.15  i 15.19 ), on je prikazan kao Vrhovno Biće i najviši Bog. Tako je, prema tradicijama kao što je Gaudiya Vaishnavizam on izvor svih drugih inkarnacija.

Krishna i priče vezane uz njega se pojavljuju kroz cijeli spektar hinduističkih filozofskih i teoloških tradicija. Iako se ponekad razlikuju u detaljima s obzirom na osnovna pitanja kojima se bavi određena tradicija, srž vjerovanja dijele sve. Ta srž uključuje božansku inkarnacijsku, pastoralno djetinjstvo i mladost, te život kaod herojski ratnik i učitelj. Ogromna popularnost Krishne u Indiji je dovela do toga da mnoge indijske religije koje ne pripadaju hinduizmu imaju vlastita tumačenja o njegovom liku.Krishna se često prikazuje kao dječak koji jede maslac ili koji svira flautu.

## Vanjske veze

;Članci
* Krishna.com - All about Krishna (various articles)
* The Search for the Historical Krishna, by Prof. N.S. Rajaram
* Sri Krishna - Differences in Realisation & Perception of the Supreme
* The full text of the Bhagavata Purana (Srimad-Bhagavatam) 
* Article: 'Perception of Krishna's Image' by Dr. P. C. Jain
* A Tribute to Hinduism - Dwarka 
* Did Hinduism's Krishna influence Christianity?
* A reputed Lord Krishna Temple from North Kerala 
* Radhavallabh.com- All about Radha Krishna Vrindavan

;Razno
* The International Society for Krishna Consciousness
* Shri Chaitanya Gaudiya Math - The bhakti tradition and Gaudiya Vaishnavism 
* HareKrishna.com - Krishna & His Avatars
* Vrindavan.com - Krishna Deity Gallery 
* Krishna - His life 
* Krishna 'Janmashtami' - The celebration of Krishna's birth
* Article on the chronology of Krishna from Times of India
* Pro-Krishna site.
* Devotional hymns and eulogies on Krishna 
* Links to a collection of small stories on Shri Krishna
Newgrange

**Newgrange**, koji se nalazi na , je jedan od pristupnih grobova u *[[Brú na Bóinne]]* kompleksu u Okrugu Meath, odnosno jedno od najpoznatijih irskih prahistorijskih nalazišta. Newgrange je sagrađen tako da je u zoru najkraćeg dana godine - zimskog solsticija - zraka sunca nakratko obasjavala pod u komori na kraju dugog hodnika.

## Historija
Newgrange je sagrađen oko 3200. pne. prema najpouzdanijim radiokarbonskom datiranju, te je oko 500 godina stariji od egipatske Velike piramide u Gizi, a od stonehengeskih triitona za nekih 1.000 godina, (najstariji dijelovi Stonehengea su sagrađeni otprilike kada i Newgrange).

## Reference

## Povezano
* Arheoastronomija

## Vanjske veze

* Newgrange info website
* Newgrange information and photos 
* Irish passage tombs and other Neolithic monuments in excellent context
* 101 Facts About Newgrange
Narmer

**Narmer** je bio egipatski faraon koji je vladao u 32. veku pne. Smatra da je Narmer nasledio kralja Škorpiona i postao osnivač Prve dinastije. Mnogi arheolozi smatraju da je kralj Škorpion ista osoba kao i Narmer.

Neki egiptolozi tvrde da su Menes i Narmer ista osoba, dok neki tvrde da je Menes ista osoba kao i Iri-Hor, i da je on nasledio već ujedinjen Egipat od Narmera. Drugi tvrde da je Narmer započeo ujedinjenje, a da ga je Menes završio.

Druga teorija tvrdi da je Narmer bio naslednik kralja koji je uspeo da ujedini Egipat (verovatno je to bio kralj Škorpion). Treba naglasiti da postoje dokazi da je postojao kralj Narmer, dok se Menes pominje samo u Manetonovom spisku faraona i u legendi o faraonu zvanom Menes. Liste kraljeva pronađene u grobnicama Dena i Kaa obe navode Narmera kao osnivača njihove dinastije.

Narmerova žena je najverovatnije bila Neithotep, princeza severnog Egipta.

Poznata Narmerova paleta, otkrivena je 1898. godine u Hierakonpolisu. Sa jedne strane, ona prikazuje Narmera s belom krunom kako zamahuje da udari zarobljenika, koga drži bog-soko Horus. Sa druge strane, kralj i zvaničnici najverovatnije razgledaju tela mrtvih neprijatelja.

## Vanjske veze
*  ''The Narmer Catalog''

## Povezano
* Spisak faraona
Faraon

**Faraon** u Bibliji kod grčko-rimskih autora podrazumijeva vladare Egipta. Naziv potiče od egipatske riječi "Per aa" (doslovno "velika kuća"), što izvorno ( kako proizlazi iz hebrejskog originala Biblije) nije ni naziv vladara, ni osobno ime, nego oznaka za palaču. "Velika kuća" je određivala poreze koje su morale plaćati "male kuće" (obični ljudi) , hramovi i veleposjednici. 

Oznaka **faraon** za osobu kralja počinje tek sa Tutmozesom III. kao vladarska titula uz vlastito ime napisano u kartuši od 22. dinastije. Stvarna titula vladara je bila "Nesut" ili "Nisut". To je zapravo značilo "Vladar papirusa" i odnosilo se u stvari samo na vladare gornjeg Egipta, dakle južnog Egipta gdje je rastao papirus. Naslov faraona donjeg Egipta, odnosno severnog, bio je "Biti" što bi značilo "Vladar pčela". Kako bilo da bilo, u većini jezika se i do danas zadržao naziv "Faraon".

U rana vremena i u ranom razdoblju Starog carstva faraon je vjerojatno uživao božanski status. U vrijeme 5. dinastije očigledno dolazi do promjene ideologije: Faraon je još samo Sin bogova, a bogom postaje ponovo tek nakon smrti. Tek puno kasnije su neki faraoni ( Amenofis III., Ramzes II. ) ponovo pokušavaju još za vrijeme svog života biti štovani kao bogovi. 

Uprava Stare države je prema modernim mjerilima bila još vrlo primitivna. Ona je unutar još jako prema plemenskoj pripadnosti razjedinjenom društvu nastupala kroz centralnu administraciju samo utjerujući u redovnim vremenskim razmacima davanja i radni doprinos. Zbog toga, mnogi znanstvenici Staru državu još uopće i ne smatraju državom. Neovisno o tome, u tom razdoblju se pojavljuju najveći graditelji piramida, među njima najpoznatiji kao Keops , Kefren (zapravo Cha-ef-Re) i Mikerin (Men-kau-Hor) .

Tek od vremena Srednje države ograničava se vlast regionalnih vladara u korist centralne vlasti, koja je tek time mogla doseći viši stadij civilne i vojne organizacije. To se pokazuje velikim melioracijskim zahvatima, trajnim osvajanjem susjednih zemalja, izgradnjom utvrda i vojnim osiguranjem granica kao i uspostavljanjem redovnog pomorskih i kopnenih saobraćajnih veza s državama prednje Azije .

Za vrijeme Nove države Egipat je postajao (posebno u vrijeme Tutmozesa III. i
Ramzesa II. ) velesila ili najveća tvorevina svog doba, da bi taj status povremeno bio uzdrman unutrašnjim nemirima, posebno u drugoj polovini 18. Dinastije.

Ogromna većina egipatskih faraona su bili muškarci, ali u svakom se razdoblju egipatske povijesti pojavljivala poneka vladarica. Najpoznatija je kraljica Hatšepsut iz 18. dinastije. U kasnom staroegipatskom razdoblju su na tron egipatskih vladara dolazili brojni stranci. Od 22. dinastije borilo se više obitelji libijskih plaćenika za faraonsko prijestolje; tek nakon osvajanja Egipta od strane nubijaca koji su osnovali 25. dinastiju, došlo je ponovo do ujedinjenja Egipta. Poslije osvajanja Egipta od strane Aleksandra Velikog Makedonskog na vlast dolaze Ptolemejevići kao stranci, a najpoznatiji predstavnik te dinastije je sigurno bila Kleopatra VII..

## Veze

* Popis faraona
Pandave

U Mahabharati, **Pandave** (jednina **Pandava**, na sanskritu ) su pet proznatih sinova Pandua i njegovih dviju žena Kunti i Madri. To su
(sinovi Panduove prve žene Kunti),
* Yudhishtira 
* Bhima
* Arjuna 

(sinovi njegove druge žene Madri). 
* Nakula i
* Sahadeva 

Pet Pandavaa imaju vlastite osobine:
* Yudhishtira - pravedan i istinoljubiv. 
* Bhima - poznat po svojoj snazi i apetitu.
* Arjuna - veliki strijelac, također nauočio ples od vile (zvane *Apsaras*) na dvoru Indre.
* Nakula i Sahadeva - spretni konjanici i mačevaoci.


S obzirom da je Pandu proklet te da će umrijeti ako ikada spava sa svojim ženama, pravo očinstvo djece se tradicionalno pripisuje različitim bogovima, odnosno blagodati koju je Kunti dao Durvasa. Prema priči, Kunti je dozvoljeno da pozove svakog od deva za sina, koga može istog trenutka roditi (v. također priču o Karni). Ona je također tu blagodat mogla prenijeti na Madri. Petoro braće imaju slijedeće očeve: 

* Yudhishtira - Yama, Bog Pravde.
* Bhima - Vayu, Bog Vjetra
* Arjuna - Indra, vladar neba.
* Nakula i Sahadeva - Bogovi Ashwini blizanci, Božanski liječnici.

Svih petoro braće imaju brojne supruge, iako su svi uz to oženjeni za princezu Draupadi. Na primjer, Arjuna je imao četiri supruge uključujući Saubhadru i Draupadi. Među brojnim naseljima i gradovima koje su posjetili ili osnovali petoro braće, pet prasthas (gradova) se često spominju i postoje dan-danas. To su Indraprastha (Delhi), Panprastha (Panipat), Sonprastha (Sonipat), Tilprastha (Tilpat) i Vyagprastha (Bagpat).

Pandave su prema Mahabharati vodile rat sa svojih sto rođaka, Kaurava. 

U ranom 19. vijeku je istraživač religija Godfrey Higgins pretpostavljao da je drevni vjerski red pandeista štovao Pandua i Pandave, te da se taj kult proširio od Indije na Irsku.